تدور أحداث المسلسل في إطار من التشويق والغموض، حول شقيقين توأم يجسدهما الفنان (يوسف الشريف)، أحدهما رجل أعمال ناجح وله مكانة اجتماعية مرموقة، والآخر ساحر يتحد مع الشيطان لتحقيق أهدافه، فما الذي سيحدث...اقرأ المزيد بينهما؟
تدور أحداث المسلسل في إطار من التشويق والغموض، حول شقيقين توأم يجسدهما الفنان (يوسف الشريف)، أحدهما رجل أعمال ناجح وله مكانة اجتماعية مرموقة، والآخر ساحر يتحد مع الشيطان لتحقيق...اقرأ المزيد أهدافه، فما الذي سيحدث بينهما؟المزيد
المسلسل المظلوم من قوانين العرض الرمضاني :- اولا: المسلسل مش محتاج 30 حلقة خالص و لكن بما ان قوانين العرض الرمضاني لازم يبقى المسلسل 30 حلقة فتم حشو المسلسل بحاجات كتير عشان يكفي 30 حلقة لو كان اتعمل على 15 حلقة كان هيبقى ممتاز ثانيا : في مسلسل تشويق و اثارة بيعتمد على سرعة الايقاع لما يتم حشوه كده لازم يتحشي بحبكات مثيرة بس زيادتها بيعمل حالة من التوهان و الافورة ثالثا : من ضمن طرق الحشو الساذجة موضوع فقرة ( في الحلقات السابقة ) في اول كل حلقة و اللى مدتها ممكن توصل لخمس دقايق...اقرأ المزيدل لخمس دقايق فتكتشف ان الحلقة بتتر البداية و تتر النهاية و الحلقات السابقة مدتها 35 دقيقة بالكتير يعنى صافي وقت دراما الحلقة بالكتير 25 دقيقة - المسلسل المظلوم بسبب اولا : اول مراحل تشبع يوسف الشريف بروح النجومية و طمع النجوم اللى خلاه يقوم بدور اتنين اخوات مش توأم و مفيش اي سبب درامي انهم يكونوا اخوات متتابطقين في الشكل لمجرد ان بطولة المسلسل و تحريك الاحداث معتمد عليهم هم الاتنين بشكل يكاد يكون متساوي و لو كان جاب ممثل تاني يقوم الدور (عمرو يوسف مثلا كان هيعمل دور سليم حلو جدا) بس ساعتها كان هيبقى بطولة مشتركة و ده مرفوض عشان الاتنين بقوا نجوم ثانيا : انشغال الكاتب عمرو سمير عاطف بكذا عمل و استعانة بمساعدين في كتابة السيناريو فخرج المسلسل نص سوا قبل ما يستوي براحته في دماغ مبدعيه . ملاحظات جانبية :- - اداء متميز لمحمد رياض و عودة قوية اعتقد انها هتبقى اعادة انطلاق ليه في التمثيل - اداء اوفر و مفتعل لانجي ابو زيد (رشا في المسلسل) و انتقالها بين الخير و الشر فيه سذاجة و افتعال - تصميم تترات المقدمة و النهاية ممتاز - مكياج اميرة العايدي يجعلها كما يقول د.احمد خالد توفيق (شاحبة كالموتي) - اداء هبة مجدي مفتعل - السيناريو محشو بتويستات مالهاش لازمة في محاولة بائسة للحفاظ على ايقاع المسلسل - فكرة حشو الاحداث بمشاهد العروض السحرية فكرة صايعة - تويست النهاية جميل و غير متوقع و قفل المسلسل قفلة حلوة قبل بداية رمضان و مع عرض تترات المسلسلات صديقى اعتقد لوهلة ان يوسف الشريف هيقدم تيمة الشخص اللي بيبع روحه للشيطان مقابل قدرات و حاجات الشيطان بيدهاله و اللى اتقدمت كتير في رويات و افلام اجنبية و انا كان نفسي يعمل كده فعلا بس للأسف محصلش . عموما يوسف الشريف بيعتمد على خلطة كده هو عملها لنفسه مع الزمن ..يعني السبكي عمل خلطة البلطجي و الرقاصة و السجن و الفرح الشعبي و يوسف الشريف عمل خلطة الجرايم و التويستات الكتير و معظم الشخصيات شريرة و بتلعب على بعض و عدد الشخصيات كتير و احداث كتير متشابكة بتنتهي ب plot twist بيغير كل حاجة و كرر الخلطة دي تقريبا في كل المسلسلات اللى عملها مع اختلافات بسيطة و اعتقد ان يوسف الشريف محتاج يغير جلده و يجرب انواع جديدة من الدراما و يخترق مناطق جديدة مصطفي الصفتي